CELEX: 32010R0119
Language: sl
Date: 2010-02-09 00:00:00
Title: Uredba Komisije (EU) št. 119/2010 z dne 9. februarja 2010 o spremembi Uredbe (EU) št. 1233/2009 o določitvi posebnega ukrepa za podporo trga v sektorju mleka

10.2.2010   
            
            
               SL
            
            
               Uradni list Evropske unije
            
            
               L 37/26
            
         UREDBA KOMISIJE (EU) št. 119/2010
   z dne 9. februarja 2010
   o spremembi Uredbe (EU) št. 1233/2009 o določitvi posebnega ukrepa za podporo trga v sektorju mleka
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro (1) in zlasti člena 9 Uredbe,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (2) ter zlasti člena 186 in člena 188(2) v povezavi s členom 4 Uredbe,
   ob upoštevanju naslednjega:
   
               (1)
            
            
               V Prilogi k Uredbi Komisije (EU) št. 1233/2009 (3) so določeni zneski za podporo kmetovalcem, proizvajalcem mleka, ki jih je težko prizadela kriza v sektorju mleka. Ker so zneski določeni v eurih, je treba za zagotovitev enotne in istočasne uporabe po vsej Uniji določiti skupni datum za pretvorbo teh zneskov v nacionalno valuto za države članice, ki niso sprejele enotne valute. Zato je ustrezno, da se določi datum uveljavitve za menjalni tečaj v skladu s členom 3 Uredbe (ES) št. 2799/98.
            
         
               (2)
            
            
               Ob upoštevanju načela iz druge alinee člena 3(1) in meril iz člena 3(2) Uredbe (ES) št. 2799/98 mora biti datum uveljavitve datum začetka veljavnosti Uredbe (EU) št. 1233/2009.
            
         
               (3)
            
            
               Uredbo (EU) št. 1233/2009 je zato treba ustrezno spremeniti.
            
         
               (4)
            
            
               Da se kar najhitreje zagotovi enotna in istočasna uporaba po vsej Uniji, mora ta uredba začeti veljati nemudoma in se uporabljati od dneva začetka veljavnosti Uredbe (EU) št. 1233/2009.
            
         
               (5)
            
            
               Ukrepi, določeni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V Uredbo (EU) št. 1233/2009 se za členom 3 vstavi naslednji člen 3a:
   
      „Člen 3a
      Datum uveljavitve za menjalni tečaj glede zneskov iz Priloge je 17. december 2009.“
   
   Člen 2
   Ta uredba začne veljati dan po objavi v Uradnem listu Evropske unije. Uporablja se od 17. decembra 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. februarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 349, 24.12.1998, str. 1.
   
      (2)  UL L 299, 16.11.2007, str. 1.
   
      (3)  UL L 330, 16.12.2009, str. 70.